Jana Bellina

Jana Bellina (; dzimusi kā Jana Malipetrova ()  Prāgā, arī Jana Hartstone un Jana Mailsa) ir čehu izcelsmes Lielbritānijas starptautiskā lielmeistare šahā (1982).

 Biogrāfija 
1960. gados bijusi viena no Čehoslovākijas spēcīgākajām šahistēm. Sešas reizes izcīnījusi medaļas Čehoslovākijas sieviešu šaha čempionātos: 2 zelta (1965, 1967), sudraba (1964) un 3 bronzas (1963, 1966, 1968). 1969. gadā ieņēmusi 3. vietu Belgradas starptautiskajā sieviešu šaha turnīrā.

1970. gadā apprecējusies ar Anglijas šahistu Viljamu Hartstonu un pārgājusi Lielbritānijas pilsonībā. Daudzkārtējā Lielbritānijas sieviešu šaha čempionātu dalībniece, kuros 8 reizes arī uzvarējusi (1970, 1971, 1972, 1973, 1974, 1976, 1977, 1979).British Chess Champions Piedalījusies Pasaules šaha čempiones izcīņas cikla starpzonu turnīros, kuros 1973. gadā dalījusi 6.-7. vietu,1973 Menorca Interzonal Tournament 1976. gadā bijusi 6. vietā,1976 Roosendaal Interzonal Tournament bet 1979. gadā ieņēmusi 11. vietu.1979 Rio de Janeiro Interzonal Tournament

Pārstāvējusi Čehoslovākijas un Anglijas komandas lielākajos komandu šaha turnīros:
 Pasaules šaha olimpiādēs, kurās piedalījusies 15 reizes (1966-1972, 1976-1996, 2006). Čehoslovākijas izlases sastāvā komandu vērtējumā izcīnījusi bronzas (1969) medaļu, bet individuālajā vērtējumā izcīnījusi sudraba (1966) medaļu. Anglijas izlases sastāvā 1976. gadā izcīnījusi sudraba medaļas gan komandu, gan individuālajā vērtējumā.OlimpBase :: Women's Chess Olympiads :: Jana Bellin
 Eiropas komandu šaha čempionātā piedalījusies 1992. gadā.OlimpBase :: European Women's Team Chess Championship :: Jana Bellin

Par panākumiem turnīros FIDE 1969. gadā viņai piešķīra starptautiskās meistares (WIM), bet 1982. gadā - starptautiskās lielmeistares (WGM) nosaukumu.

1977. gadā apprecējusies ar Anglijas lielmeistaru Entoniju Mailsu, bet 1988. gadā apprecējusies trešo reizi ar citu angļu šahistu Robertu Bellinu. No pēdējām laulībām ir divi bērni: Roberts (dzimis 1989. gadā) un Kristofers (dzimis 1991. gadā). 

Pēc profesijas ir ārste anestezioloģe un ir vadījusi FIDE Medicīnas komisiju.New FIDE Commission Chairpersons appointeed by FIDE President 2009-2010

 Atsauces 

 Ārējās saites 

Kategorija:1947. gadā dzimušie
Kategorija:Čehoslovākijas šahisti
Kategorija:Lielbritānijas šahisti